hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu en hu hu en hu de de en hu hu hu hu hu hu hu hu hu hu hu hu en
Tisztújító Küldött-közgyűlés a MÚOSZ-ban – CCO Magazin
2015. június 20-án a Magyar Újságírók Országos Szövetsége megválasztotta a szervezet új tisztségviselőit.
Komlósi Gábor a MÚOSZ új elnöke
A heves vitáktól sem mentes eseményről a muosz.hu honlap percről percre tudósított. A tudósítás ide kattinva elolvasható. A Küldött-közgyűlésről Gergely Beatrix fotoriportja ide kattintva tekinthető meg.
Az elnöki tisztet négy évre Komlósi Gábor nyerte el. A szervezet két alelnöke Gönczi Mária és Hárshegyi János lettek.
A MÚOSZ elnökségi tagságára dr. Árpási Zoltánt, Bánkuti Andrást, Bódi Ágnest, Doros Juditot, Dunay Csillát, dr. Hajós Annát, Kleer Lászlót és Várhegyi Ferencet választották meg a küldöttek. Az elnökség póttagjai: Szegő Anna, Elek Lenke és Kiss Csaba. Kiss Csaba a Küldött-közgyűlésen lemondott a póttagságról, helyére a következő legtöbb szavazatot kapott jelölt, Kékesi Zsolt került.
A MÚOSZ tiszteletbeli elnökének a küldöttek Keleti Évát választották meg.
Az Etikai Bizottság elnökének a Küldött-közgyűlés Kövér Tamást választotta meg 87,5%-os arányban.
Az új Etikai Bizottságnak a KÜldött-közgyűlésen csak 22 főt választottak meg. Az Etikai Bizottság tagjai: Békés Attila, Bogár Katalin, Bubryák István, Cservenyák Katalin, Deáki Tímea, Gara Péter, Hajba Ferenc, Kiss G. Péter, Kőhalmi Dezső, Mag László, Pánics György, Pusztay Sándor, dr. Szabady Csaba, Szabó György Mihály, Szabó Zoltán, Szentágotai Attila, Szepesi László, Szerényi Gábor, Szilágyi Anita, Takács Tamás, Vígh György, Visnitz Tamás. (97,4%-os arány). Az Alapszabály szerint az Etikai Bizottság 24 tagból és 5 póttagból áll. A testület kiegészítéséről a következő ülésén szavaz majd a küldött közgyűlés.
A MÚOSZ Felügyelő bizottság elnöke dr. Karsai Gábor (89,3%-os arány) lett, tagjai D. Szekeres Ágnes, Andrássy Antal, Hanti Vilmos és Budai János lettek.
Képünkön: Az elnökség tagjai a választást követően a MÚOSZ székházának aulájában – az 1896-ban alapított Budapesti Újságírók Egyesületének első elnöke, Mikszáth Kálmán emléktáblája alatt. Balról jobbra: Hárshegyi János (alelnök), Elek Lenke (póttag), Dunay Csilla, Keleti Éva (tiszteletbeli elnök), Bódi Ágnes, Kleer László, Szegő Panni (póttag), Komlósi Gábor (elnök), Gönczi Mária (alelnök), Hajós Anna, Várhegyi Ferenc és Bánkuti András. A képről hiányzik Árpási Zoltán, Doros Judit és Kékesi Zsolt (póttag). [Fent, az ajtóban állva a Küldöttgyűlés egyik elnökévé választott Ezer László látható. ]
Lapunk, a CCO Magazin szerkesztősége ezúton szeretne gratulálni a legnagyobb magyar újságíró szakmai szervezet új vezetőinek.
Sok erőt, egészséget kívánunk munkájukhoz.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin